Reich (Biologie)
As Reich (Regnum) wor friaa de hächste Klassifikationskategorie vo de Lebewesn.

Urspringli is in da Taxonomie nua zwischn Viecha (Animalia) und Pflanzna (Plantae) untaschiedn worn. Spoda san oazellige Organismen dazuakema (Protista). Nacha hod ma de Schwammal (Fungi) vo de Pflanzna obtrennt. Seit da Mittn vom 20. Joarhundat werd in da Systematik zwischn oazellign Lebewesn mit Zejkern (Eukaryota) und soichanan ohne Zejkern (Prokaryota) untaschiedn. Ois letze hom de Archaea a oagnas Reich kriagt. De Protistn san no amoi differenziat worn in Stramenopile (oda Chromisten) und Protozoen.

Genetische Untasuachunga hom dazua gfiat, dass in de letztn Joar iban Reich no a neie Kategorie eingfiat worn is, de Domän. De Domän is iatzt de hächste Rangstuafa gfoigt vom Reich (manchmoi aa no in Untareiche bzw. Subregna gliedat) und vom Stamm (Phylum) beziehungsweis de Abteilung (Divisio).

Beleg 

Taxonomie